**Վալերիա Ֆեդելի** (իտալ.՝ Valeria Fedeli, հուլիսի 29, 1949(1949-07-29), Տրևիլիո, Բերգամո, Լոմբարդիա, Իտալիա), իտալական արհմիության ակտիվիստ և քաղաքական գործիչ, Իտալիայի կրթության, համալսարանների և գիտական հետազոտությունների նախարար (2016-2018)։

Կենսագրություն
--------------

### Վաղ տարիներ

1971 թվականին ավարտել է Թուրինի Սոցիալական օգնականների դպրոցը (Scuola di Assistenti Sociali , UNSAS), սակայն միջնակարգ հատուկ կրթության նրա վկայականը օրինականորեն ճանաչվել է միայն 1987 թվականին, իսկ այս դպրոցում բարձրագույն կրթության դասընթացը ներդրվել է միայն 1990-ականների վերջին։ Մինչև 1997 թվականին ուժի մեջ մտած Լուիջի Բեռլինգուերի իրականացրած կրթական բարեփոխումը բարձրագույն կրթության եռամյա դասընթացներ ընդհանրապես գոյություն չունեին։

### Արհմիության կարիերա

1970-ական թվականների վերջերին սկսել է աշխատել Միլանի Աշխատանքի համընդհանուր իտալական կոնֆեդերացիայի կառույցներում, 80-ականների սկզբին տեղափոխվել է Հռոմ և աշխատել է պետական ծառայողների արհմիության քարտուղարությունում և տեքստիլագործների արհմիությունում։ 2000 թվականից մինչև 2010 թվականը տեքստիլագործների արհմիության գլխավոր քարտուղարն էր՝ համագործակցելով Տնտեսական զարգացման նախարար Բերսանիի հետ՝ իտալական արդյունաբերության զարգացման հիմնական ուղղությունների սահմանման գործում։ 2012 թվականին լքել է Աշխատանքի համընդհանուր իտալական կոնֆեդերացիան՝ դառնալով Սպառողների պաշտպանության ֆեդերացիայի (Federconsumatori) ազգային քարտուղարի տեղակալ, անդամագրվել Է Դեմոկրատական կուսակցությանն անմիջապես դրա ձևավորումից հետո։

2006 թվականին «The Wall Street Journal» գործարար պարբերականը նրան անվանել է «Կին, որը փոխում է արհմիությունների ավանդական մտածողությունը հեռավորարևելյան տնտեսությունների դեմ մրցակցային պայքարի դարաշրջանում»։ Մտել է «Se non ora quando» ֆեմինիստական կազմակերպության հիմնադիրների մեջ։ Եղել է «Se non ora quando?» (Եթե ոչ հիմա, ապա ե՞րբ) ֆեմինիստական կազմակերպության հիմնադիրներից մեկը։

### Քաղաքական կարիերա

2013 թվականի փետրվարին նա ընտրվել է Իտալիայի Սենատ, նույն թվականի մարտի 21-ին դարձել է Սենատի նախագահի առաջին տեղակալ։ 2015 թվականի հունվարին նախագահ Ջորջինո Նապոլիտանոյի հրաժարականից հետո, Սենատի նախագահ Պիետրո Գրասոն ըստ Իտալիայի սահմանադրության 86-րդ հոդվածի` դարձել է Իտալիայի ժամանակավոր նախագահ, իսկ Ֆեդելին, իր հերթին, դարձել է Սենատի նախագահ և այդ պաշտոնում է եղել նաև նոր նախագահի` Սերջիո Մատարելլայի, պաշտոնը ստանձնելու արարողության ժամանակ։

2016 թվականի դեկտեմբերի 12-ը ստանձնել է Պաոլո Գենտիլոնիի կառավարության Կրթության, համալսարանների և հետազոտությունների նախարարի պաշտոնը՝ փոխարինելով Ստեֆանիա Ջաննիննին։

2016 թվականի դեկտեմբերի 14-ին, արդեն ստանձնած լինելով համալսարանների նախարարի պաշտոնը, նա հեռացրել է բարձրագույն կրթության մասին տեղեկատվությունը իր ինքնակենսագրությունից։

Ինչպես տեղեկացնում է Dagospia կայքը, Ջենտիլոնին որպես Ջաննիննիի իրավահաջորդ դիտարկել է Մարկո Ռոսսի-Դորիայի թեկնածությունը, որը մի քանի գրքերի հեղինակ է և այս նախարարությունում աշխատելու փորձ ուներ, սակայն փոխել է որոշումը Մատեո Ռենցիի և Մարիա Էլեն Բոսկիի ճնշման տակ, որոնք տրամադրված են այդ թեկնածուի դեմ, քանի որ Ռոսսի-Դորիան քաղաքականապես կապված է Էնրիկո Լետտայի և Ինյացիո Մարինոյի հետ։

2018 թվականի մարտի 4-ին նա Պիզայի մեկ մանդատով ընտրատարածքում խորհրդարանական ընտրություններում ստացել է ձայների 32%-ը, բայց դա բավարար չէր հաղթանակի համար (Սենատ է ընտրվել Դեմոկրատական կուսակցության ցուցակով՝ Կամպանիայի առաջին ընտրատարածքից` ձայների քանակով առաջ անցնելով տարածաշրջանային կուսակցական կազմակերպության առաջնորդ Ստեֆանո Գրացիանոյից):

Անձնական կյանք
--------------

Վալերիա Ֆեդելին ամուսնացած է Աքիիլ Պասոնիի հետ (Դեմոկրատական սենատոր 2008 թվականից 2013 թվականներին):

2016 թվականի վերջին նա պարզել է, որ նա Իտալիայի ամենահարուստ քաղաքական գործիչն է՝ հայտարարագրելով 180.921 եվրո եկամուտ։

Ծանոթագրություններ
------------------

1. ↑  "Perché si parla della laurea di Valeria Fedeli" (in իտալերեն). il Post. 2016 թ․ դեկտեմբերի 14. Retrieved 2016 թ․ դեկտեմբերի 18.
2. ↑  Giorgio Dell’Arti (2015 թ․ հունվարի 29). "Valeria Fedeli". *Cinquantamila giorni* (in իտալերեն). Corriere della Sera. Արխիվացված է the original 2016 թ․ դեկտեմբերի 20-ին. Retrieved 2016 թ․ դեկտեմբերի 18. `{{cite web}}`: Unknown parameter `|dead-url=` ignored (`|url-status=` suggested) (help)
3. ↑  Nicoletta Cottone (2015 թ․ հունվարի 17). "Per la prima volta due donne ai vertici di Camera e Senato: Valeria Fedeli presidente "temporanea" a Palazzo Madama" (in իտալերեն). il Sole 24 Ore. Retrieved 2016 թ․ դեկտեմբերի 18.
4. ↑  "Gentiloni ha accettato l'incarico, nasce il suo governo. Alfano agli Esteri, Minniti all'Interno, Boschi sottosegretario" (in իտալերեն). la Stampa. 2016 թ․ դեկտեմբերի 12. Retrieved 2016 թ․ դեկտեմբերի 18.
5. ↑  Ferruccio Sansa (2016 թ․ դեկտեմբերի 15). "Valeria Fedeli non è (più) laureata, ma resta ministro" (in իտալերեն). il Fatto Quotidiano. Retrieved 2016 թ․ դեկտեմբերի 18.
6. ↑  "FEDELI ALLA LINEA: DIMISSIONI MAI - LA MINISTRA: *POSSO FARE QUESTO LAVORO ANCHE SENZA LAUREA*. CHE NON È MAI STATO IL PUNTO: IL PROBLEMA È L'AVER MENTITO SU DUE DIVERSI CV. E NON AVERE MANCO FATTO LA MATURITÀ - VOLETE SAPERE IL COLMO? LA NOMINA DELLA FEDELI L'HA IMPOSTA LA BOSCHI! GENTILONI AVEVA SCELTO ROSSI DORIA, DUE VOLTE SOTTOSEGRETARIO AL MINISTERO DELL'ISTRUZIONE..." (in իտալերեն). Dagospia. 2016 թ․ դեկտեմբերի 17. Retrieved 2016 թ․ դեկտեմբերի 18.
7. ↑  Miriam Massone (2018 թ․ մարտի 5). "Vincitori e vinti tra i big negli uninominali: D'Alema ultimo in Puglia, passa la Boschi" (in իտալերեն). la Stampa. Արխիվացված է the original 2018 թ․ մարտի 5-ին. Retrieved 2018 թ․ մարտի 5. `{{cite web}}`: Cite has empty unknown parameter: `|description=` (help); Unknown parameter `|deadlink=` ignored (`|url-status=` suggested) (help)
8. ↑  Miriam Massone (2018 թ․ մարտի 6). "Elezioni, Fedeli in Senato, scatta il seggio in Campania" (in իտալերեն). la Repubblica. Retrieved 2018 թ․ հոկտեմբերի 13. `{{cite web}}`: Cite has empty unknown parameter: `|description=` (help)
9. ↑  "Il sindacato è stato la sua scuola" (in իտալերեն). Lettera Donna. 2016 թ․ դեկտեմբերի 12. Retrieved 2016 թ․ դեկտեմբերի 18.(չաշխատող հղում)
10. ↑  "Redditi ministri e politici: Fedeli la più ricca, Martina in coda. Grillo crolla, giù Renzi" (in իտալերեն). la Stampa. 2017 թ․ մարտի 3. Retrieved 2017 թ․ մարտի 3.

Արտաքին հղումներ
----------------

* "Valeria FEDELI". *Dati anagrafici e incarichi* (in իտալերեն). Senato della Repubblica. Retrieved 2018 թ․ հոկտեմբերի 13.
* "Valeria Fedeli, il nuovo ministro dell'istruzione, dell'università e della ricerca" (in իտալերեն). Corriere della Sera. 2016 թ․ դեկտեմբերի 12. Retrieved 2016 թ․ դեկտեմբերի 18.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Բառարաններ և հանրագիտարաններ | Treccani |
|  |
| Չափորոշչային վերահսկողություն | ICCU: CFIV130886 · VIAF: 9266148269831805230007 · WorldCat VIAF: 9266148269831805230007 |

 |